比利

比利，係巴西足球員，有「森巴黑珍珠」之稱，亦有人被叫做「球王」。

比利嘅球員生涯好威下，之但係佢成世人都只係效力巴西強隊山度士足球會，只有喺1975年佢三十五歲左右打過美國聯賽。佢球員生涯幾乎每個位置都識打，包括足球守門員，所以啲人先稱呼佢做球王。佢贏過三次FIFA世界盃冠軍。

比利除咗踢波技術好之外，最多人談論嘅係佢嘅「烏鴉口」。佢每次世界盃都會預測邊隊會係冠軍，之但係唔單只次次都唔準，畀佢睇好嘅球隊多數都冇好下場。其中喺1994年FIFA世界盃，比利預測話哥倫比亞會贏到世界盃，但哥倫比亞唔單只分組賽就出咗局，更有參賽球員安德烈斯·艾斯高巴返國之後畀人槍殺。

佢喺2022年12月29號，因結腸癌惡化搞到多重器官衰竭，與世長辭，享年82歲。

獎 
 FIFA世界盃冠軍：1958年、1962年、1970年

巴西足球員
米納吉拉斯州人
巴西黑人
山度士球員
南美足球先生